Andres Tabun

Andres Tabun (sündinud 1. detsembril 1954 Tallinnas) on eesti näitleja.

Haridus 
Ta on lõpetanud 1973. aastal Türi Keskkooli.

Noorus
Andres Tabun on sündinud Tallinnas, kuid õppinud Türil, kus tema vanemad Haide ja Alfred Tabun olid pedagoogid (isa Alfred Tabun lisaks ka Türi Keskkooli direktor), unistas Andres Tabun lapsena korstnapühkijaks saamisest. 

Pärast 8. klassi kaalus kunstiandega poiss Tartu Kunstikooli astumist, kuid jätkas siiski haridusteed Türil, kus sai näitlemist harjutada ja puutus kokku teatri telgitagustega Türi kultuurimaja näiteringis. Tema juhendajad olid seal Linda Paal ja Silver Anniko.

Kohustuslikus sõjaväeteenistuses oli Lätis, pärast seda töötas pool aastat Tallinnas Kaubandusliku Inventari Tehases. Proovis astuda Lavakunstikooli, kuid ei saanud sinna olmelise vahejuhtumi tõttu. Ugala näitlejaks saamiseks läbis avaliku konkursi, kui oli näitlejast koolivennalt Andres Oksalt kuulnud, et tänu heale korvpallimänguoskusele võiks tal konkursil häid väljavaateid olla. Peanäitejuht Heino Torga sõnul olevat Tabun sisseastumiskomisjoni jaoks naljakalt eristunud sellega, et esitas kogu etüüdi peanäitejuhile tagumikuga näkku mängides. (Teatavasti tohtivat näitleja publiku poole seljaga olla vaid erandjuhtudel.)

Töökohad
Töötanud aastatel 1976–1999 Ugala teatris ja 1999–2001 Kuressaare Linnateatris. 2001. aastal naasis ta Ugala teatrisse. 

Lisaks on ta näidelnud mängufilmides ja teleseriaalides.

Rollid

Liikmesus
 1976 – Eesti Teatriliidu liige 
 1994 – Näitlejate Liidu liige

Tunnustus
 1988 – Eesti Teatriliidu loovtöötaja preemia 
 2015 – Viljandi linna teatripreemia
 2017 – Eesti Näitlejate Liidu auraha

Isiklikku
Andres Tabuni hobid on maalimine ja paadisõit (väikelaevajuhi luba aastast 2015).
Ta on olnud abielus Kai Tabuniga.

Viited

Välislingid
 Elina Allas. Erakordselt tagasihoidlik mees. Eesti Naine / Delfi Lood, 29. juuli 2016
 Andres Tabun: "Tuleb vaadata passi ja peeglisse, mis sa siin enam mässad!". Naisteleht, 3. mai 2017

Eesti näitlejad
Eesti filminäitlejad
Sündinud 1954